চিত্র:Smart Bangladesh Official Logo.jpgস্মার্ট বাংলাদেশ অফিসিয়াল লোগো
**স্মার্ট বাংলাদেশ** হলো বাংলাদেশ সরকারের একটি প্রতিশ্রুতি ও শ্লোগান যা ২০৪১ সালের মধ্যে দেশকে ডিজিটাল বাংলাদেশ থেকে স্মার্ট বাংলাদেশে রূপান্তরের পরিকল্পনা। বাংলাদেশের প্রধানমন্ত্রী শেখ হাসিনা সর্বপ্রথম এই প্রতিশ্রুতি ও স্লোগান দেন।

ইতিহাস
------

প্রধানমন্ত্রী শেখ হাসিনা ১২ই ডিসেম্বর ২০২২ সালে রাজধানীর বঙ্গবন্ধু আন্তর্জাতিক সম্মেলন কেন্দ্রের (বিআইসিসি) অনুষ্ঠানে ডিজিটাল বাংলাদেশ দিবস-২০২২ উদ্‌যাপন উপলক্ষে আয়োজিত অনুষ্ঠানে প্রধান অতিথির ভাষণে সর্বপ্রথম ‘স্মার্ট বাংলাদেশ’ গড়ার কথা বলেন। শেখ হাসিনা বলেন, ‘আমরা আগামী ২০৪১’ সালে বাংলাদেশকে উন্নত দেশ হিসেবে গড়ে তুলব এবং বাংলাদেশ হবে ডিজিটাল বাংলাদেশ থেকে স্মার্ট বাংলাদেশ।’ এ স্মার্ট শব্দটি দেশ ও শহরের ক্ষেত্রে প্রথম ব্যবহার শুরু হয় ভারতে স্মার্ট সিটি প্রকল্প নামে।

পরিকল্পনা
---------

‘স্মার্ট বাংলাদেশ’ গড়ার ভিত্তি চারটি। এগুলো হচ্ছে—

1. স্মার্ট নাগরিক
2. স্মার্ট অর্থনীতি
3. স্মার্ট সরকার
4. স্মার্ট সমাজ

স্মার্ট বাংলাদেশ নির্মাণে এ চারটি নির্দিষ্ট ক্ষেত্রকে চিহ্নিত করে অগ্রসর হলে স্মার্ট বাংলাদেশে রূপান্তরের কোনো অবশিষ্ট থাকবে না। স্মার্ট নাগরিক ও স্মার্ট সরকার এর মাধ্যমে সব সেবা এবং মাধ্যম ডিজিটালে রূপান্তরিত হবে। আর স্মার্ট সমাজ ও স্মার্ট অর্থনীতি প্রবৃদ্ধি নিশ্চিত করলে অন্তর্ভুক্তিমূলক সমাজ গঠন এবং ব্যবসাবান্ধব পরিবেশ গড়ে তুলতে সহায়ক ভূমিকা পালন করবে।

‘স্মার্ট বাংলাদেশ হবে সাশ্রয়ী, টেকসই, জ্ঞানভিত্তিক, বুদ্ধিদীপ্ত ও উদ্ভাবনী। এককথায় সব কাজই হবে স্মার্ট। যেমন স্মার্ট শহর ও স্মার্ট গ্রাম বাস্তবায়নের জন্য স্মার্ট স্বাস্থ্যসেবা, স্মার্ট পরিবহন, স্মার্ট ইউটিলিটিজ, নগর প্রশাসন, জননিরাপত্তা, কৃষি, ইন্টারনেট সংযোগ ও দুর্যোগ ব্যবস্থাপনা নিশ্চিত করা। অনলাইনে শিক্ষার্থীদের অংশগ্রহণ নিশ্চিত করতে এক শিক্ষার্থী, এক ল্যাপটপ, এক স্বপ্নের উদ্যোগ নেয়ার কথা বলা হয়েছে। এর আওতায় সব ডিজিটাল সেবা কেন্দ্রীয়ভাবে সমন্বিত ক্লাউডের আওতায় নিয়ে আসা হবে। ইতোমধ্যে ডিজিটাল বাংলাদেশ টাস্কফোর্সের নাম পরিবর্তন করে ‘স্মার্ট বাংলাদেশ টাস্কফোর্স’ গঠন করেছে বাংলাদেশ সরকার।

টাস্কফোর্স গঠন
--------------

বাংলাদেশ সরকার ‘স্মার্ট বাংলাদেশ’ গড়ার লক্ষ্যে ৩০ সদস্য বিশিষ্ট "স্মার্ট বাংলাদেশ টাস্কফোর্স’ গঠন করেছে। এ টাস্কফোর্সের চেয়ারপারসন হলেন প্রধানমন্ত্রী, গণপ্রজাতন্ত্রী বাংলাদেশ সরকার। বাকি ২৯ জন সদস্য।

টাস্কফোর্সের কার্যাবলী
----------------------

1. অগ্রসরমান তথ্য প্রযুক্তি বাস্তবায়ন বিষয়ে দিক নির্দেশনা প্রদান;
2. শিক্ষা, স্বাস্থ্য, কৃষি ও আর্থিক খাতের কার্যক্রমকে স্মার্ট পদ্ধতিতে রূপান্তরের সময়াবদ্ধ কর্মপরিকল্পনা প্রণয়ন ও বাস্তবায়নে দিক নির্দেশনা প্রদান;
3. স্মার্ট এবং সর্বত্র বিরাজমান সরকার গড়ে তোলার লক্ষ্যে অর্থনৈতিক, সামাজিক, বাণিজ্যিক ও বৈজ্ঞানিক পরিমণ্ডলে তথ্য-প্রযুক্তি বিষয়ক বিধিবিধান প্রণয়নে দিক নির্দেশনা প্রদান। ইত্যাদি।

সম্মেলন
-------

স্মার্ট বাংলাদেশের পরিকল্পনাকে সামনে এগিয়ে নেয়ার জন্য সরকার ৫ অক্টোবর থেকে ৭ অক্টোবর "স্মার্ট বাংলাদেশ সম্মেলন" শুরু করেছে। ২০২৩ সালে এ সম্মেলন প্রথম শুরু হয়। ব্যবসায়ীরা স্মার্ট বাংলাদেশ নির্মাণে সম্মেলন করে থাকে।

আরও দেখুন
---------

* একসেস টু ইনফরমেশন প্রোগ্রাম
* ডিজিটাল বাংলাদেশ
* অ্যাসপায়ার টু ইনোভেট
* বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ
* ইউনিয়ন তথ্য ও সেবা কেন্দ্র
* ই-এশিয়া ২০১১
* সামিট গ্রুপ

তথ্যসূত্র
---------

1. 1 2 3 4  "স্মার্ট বাংলাদেশ টাস্কফোর্স' গঠন"। *cabinet.gov.bd*। ২১ আগষ্ট ২০২২। সংগ্রহের তারিখ ১৯ জানুয়ারি ২০২৩।
2. 1 2  "২০৪১ সালের মধ্যে স্মার্ট বাংলাদেশ গড়ে তোলা হবে: প্রধানমন্ত্রী"। *প্রথম আলো*। সংগ্রহের তারিখ ২০২৩-০১-১৯।
3. ↑  রিপোর্ট, স্টার অনলাইন (২০২২-১২-১২)। "স্মার্ট বাংলাদেশের জন্য ৪টা ভিত্তি ঠিক করা হয়েছে: প্রধানমন্ত্রী"। *দ্য ডেইলি স্টার*। সংগ্রহের তারিখ ২০২৩-০১-১৯।
4. ↑  "'স্মার্ট বাংলাদেশ' গড়তে কাজ করছে এটুআই | জাতীয়"। *bssnews.net*। সংগ্রহের তারিখ ২০২৩-০১-১৯।
5. ↑  Mathew, Ashlin (২০১৮-০৬-২২)। "Only 8% of PM's ₹2.3 lakh cr Smart City Mission complete; Only 8% Indians will benefit from mission"। *National Herald* (ইংরেজি ভাষায়)। সংগ্রহের তারিখ ২০২২-১০-১৬।
6. ↑  "স্মার্ট বাংলাদেশ কী এবং কীভাবে অর্জিত হতে পারে"। *www.kalerkantho.com*। সংগ্রহের তারিখ ২০২৩-০১-১৯।
7. ↑  "ভিশন ২০৪১ বাস্তবায়নে বাংলাদেশে স্মার্ট সিটি ও স্মার্ট ভিলেজ বিনির্মাণে কাজ করছে সরকার"। *a2i*। সংগ্রহের তারিখ ২০২৩-০১-১৯। [*স্থায়ীভাবে অকার্যকর সংযোগ*]
8. ↑  "'স্মার্ট বাংলাদেশ' গড়তে এলো যেসব সুপারিশ"। *banglanews24.com*। ২০২২-১২-০৭। সংগ্রহের তারিখ ২০২৩-০১-১৯।
9. ↑  "Smart Bangladesh Vision 2041"। *a2i* (ইংরেজি ভাষায়)। সংগ্রহের তারিখ ২০২৩-০১-২০।
10. ↑  "এবার স্মার্ট বাংলাদেশ"। *দৈনিক জনকণ্ঠ*। সংগ্রহের তারিখ ২০২৩-০১-১৯।
11. ↑  প্রতিবেদক, নিজস্ব। "চার ভিতে প্রধানমন্ত্রীর 'স্মার্ট বাংলাদেশের' রূপরেখা"। *bdnews24*। ২০২৩-০১-১৯ তারিখে মূল থেকে আর্কাইভ করা। সংগ্রহের তারিখ ২০২৩-০১-১৯।
12. ↑  দিগন্ত, Daily Nayadiganta-নয়া। "'স্মার্ট বাংলাদেশ সম্মেলন' উপলক্ষে রাষ্ট্রপতি ও প্রধানমন্ত্রীর শুভেচ্ছা"। *Daily Nayadiganta (নয়া দিগন্ত) : Most Popular Bangla Newspaper*। সংগ্রহের তারিখ ২০২৩-১০-০৪।
13. ↑  "স্মার্ট বাংলাদেশ বিনির্মাণে ব্যবসায়ী সম্মেলন আজ"। *Jugantor* (ইংরেজি ভাষায়)। সংগ্রহের তারিখ ২০২৩-১০-০৪।